
Nr. 725

AVIZ

asupra propunerii legislative pentru modificarea şi completarea Legii concurenţei nr. 21/1996
Cu adresa nr. 451 din 19.11.2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii concurenţei nr. 21/1996.

In urma examinării, în şedinţa din data de 26.11.2003, Comisia, cu unanimitate de voturi, a hotărât respingerea întrucât Comisia Europeană nu a agreat contopirea într-o lege unică a Legii concurenţei nr. 21/1996 şi a Legii nr. 143/1999 privind ajutorul de stat, considerând că sunt necesare două acte normative distincte pentru a se evita eventualele confuzii.

La nivelul Uniunii Europeane există reglementări distincte pentru cele două domenii: ajutorul de stat şi concurenţa.

În plus, Guvernul a dezbătut şi aprobat două proiecte de lege care reglementează aceste domenii:

· proiectul de Lege pentru modificarea şi completarea Legii concurenţei nr. 21/1996, înregistrat pentru dezbatere la Senat;

· proiectul de Lege pentru modificarea şi completarea Legii nr. 143/1999 privind ajutorul de stat, adoptat de Camera Deputaţilor.

Prin urmare, unele din soluţiile legislative cuprinse în propunere ar putea fi formulate sub forma unor amendamente la cele două proiecte susmenţionate.

PREŞEDINTE,

Prof. dr. Florin Georgescu
SECRETAR,

